armvectores/hy_wikipedia_2023 huggingface dataset:
Լեոնիդ Տրաուբերգ

Լեոնիդ Զախարովիչ Տրաուբերգ (Леонид Захарович Трауберг, հունվարի 4 (17), 1902, Օդեսա, Խերսոնի նահանգ, Ռուսական կայսրություն - նոյեմբերի 13, 1990(1990-11-13) կամ նոյեմբերի 14, 1990(1990-11-14), Մոսկվա, ՌԽՖՍՀ, ԽՍՀՄ), խորհրդային կինոռեժիսոր, սցենարիստ, մանկավարժ։ ՌՍՖՍՀ արվեստի վաստակավոր գործիչ (1967)։


== Կենսագրություն ==
Սովորել է Պետրոգրադի Կոմիկական օպերայի ստուդիայում։ 1921 թվականին Գ․ Մ․ Կոզինցևի և Ս․ Ի․ Յուտկևիչի հետ կազմակերպել է դերասանների և ռեժիսորների խումբ՝ էքսցենտրիկ դերասանի ֆաբրիկա անունով։ 1924-1946 թվականներին կինոյում աշխատել է Կոզինցևի հետ։ Նրանց ֆիլմերից են՝ «Օկտյաբրինայի արկածները» (1924 թ.), «Շինել» ըստ Գոգոլի (1926 թ.) և այլն, որոնք առանձնանում են նոր կինոձևերի որոնումներով։ Հաջորդ կինոնկարները՝ «Նոր Բաբելոն» (1929 թ.) և հատկապես «Մենակը» (1931 թ.), եղել են անցում ռեալիստական արվեստին։ Սովետական կինոյի նշանավոր ստեղծագործություններից է «Մաքսիմի պատանեկությունը» (1935 թ.), «Մաքսիմի վերադարձը» (1937 թ.), «Վիբորգյան կողմ» (1939 թ.) եռերգությունը։ Տրաուբերգի այլ կինոնկարներից են՝ «Դերասանուհին» (1943 թ.), «Քայլում էին զինվորները» (1959 թ.), «Ազատ քամի» (1961 թ.)։ Հեղինակ է մի շարք սցենարների։ Դասավանդել է 1922 թվականից։ 1962-1968 թվականներին ղեկավարել է ԽՍՀՄ կինեմատոգրաֆիստների միության ռեժիսորական բարձրագույն դասընթացները։


== Պարգևներ ==
ԽՍՀՄ պետական մրցանակ (1941 թ.)
Լենինի շքանշան
Աշխատանքային կարմիր դրոշի շքանշան


== Ծանոթագրություններ ==
Կոլայի շրջան

Կոլայի շրջան (ռուս.՝ Кольский район), մունիցիպալ շրջան Ռուսաստանի Դաշնության Մուրմանսկի մարզում։
Ստեղծվել է 1927 թվականին։ Վարչական կենտրոնը՝ Կոլա։


== Աշխարհագրություն ==
Շրջանի տարածքի մակերեսը կազմում է 28320 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 44670 մարդ։ Բնակչության խտությունը կազմում էր 1,58 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Փոքր Ումբա

Փոքր Ումբա (ռուս.՝ Малая Умба ), գետ Ռուսաստանում, հոսում Արխանգելսկի մարզում։ Գետաբերանը տեղակայված է գետի աջ ափին՝ 11 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  02020001212102000005196
Հիդրոլոգիական ուսումնասիրությունների կոդը - 102000519
Ավազանի կոդը - 02.02.00.012
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դեսկոբրիմենտո ազգային պարկ

Դեսկոբրիմենտո ազգային պարկ (պորտ.՝ Parque Nacional do Descobrimento), ազգային պարկ Բահիա նահանգում, Բրազիլիա։


== Տեղագրություն ==
Ազգային պարկը գտնվում է Պրադու մունիցիպալիտետում, Բահիա։ Ընդգրկում է 22693.97 հա տարածք։ Այն ներառում է Աշխարհի բնական համաշխարհային ժառանգության «Ծովափերի հայտնագործություններ» կենսոլորտային արգելոցը։


== Շրջակա միջավայր ==
Դեսկոբրիմենտո ազգային պարկը գտնվում է Ատլանտյան անտառ բիոմում։ Նրա կազմի մեջ է մտնում Ատլանտյան անտառի կարևոր հատվածը՝ Բրազիլիայի հյուսիսարևելյան բարձրավանդակը, որը ամենակարևոր վայրի ապաստանն է Բահիայի հարավում։ Պարկում պաշտպանված տեսակներից են՝ պուման (Puma concolor), Mimagoniates sylvicola ձուկը, իսկ թռչուններից՝ օղակաձև փայտփորիկը (Celeus torquatus), Crax blumenbachii, կոտինգը (Cotinga maculata), երկարապոչ թութակը։


== Կառավարչություն ==
Դեսկոբրիմենտո ազգային պարկը ստեղծվել է 1999 թվականի ապրիլի 20-ին դաշնային հրամանագրով՝ 21129 հա տարածքով։ 2012 թվականի հունիսի 6-ին տարածքն ընդարձակվել է և կազմել 22 693 հա։ Այն դարձել է Կենտրոնական Ատլանտյան անտառ էկոլոգիական միջանցքի մի մասը, որը ստեղծվել է 2002 թվականին։ Կառավարվում է Չիկո Մենդեսի կենսաբազմազանության պահպանության ինստիտուտի կողմից։ Խորհրդատվական խորհուրդը հիմնադրվել է 2008 թվականի փետրվարի 1-ին, իսկ կառավարման ծրագիրը հաստատվել է 2014 թվականի դեկտեմբերի 26-ին։ Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը և մեկնաբանմանը, ինչպես նաև ապահովել բացօթյա հանգիստ ու էկոտուրիզմ։


== Պատկերասրահ ==

		
		
		


== Ծանոթագրություններ ==


== Աղբյուրներ ==
Lamas, Ivana Reis; Crepaldi, Maria Otávia; Mesquita, Carlos Alberto Bernardo (2015) (portuguese), Uma Rede no Corredor, Conservação Internacional (CI-Brasil), ISBN 978-85-98830-28-5, http://www.conservation.org/global/brasil/publicacoes/Documents/Uma%20Rede%20no%20Corredor.pdf, վերցված է 2016-10-22 
 (portuguese) Parna do Descobrimento, Chico Mendes Institute for Biodiversity Conservation, արխիվացված  օրիգինալից 2016-08-18-ին, https://web.archive.org/web/20160818225333/http://www.icmbio.gov.br/portal/unidadesdeconservacao/biomas-brasileiros/mata-atlantica/unidades-de-conservacao-mata-atlantica/2197-parna-do-descobrimento, վերցված է 2016-06-08 
 (portuguese) PARNA do Descobrimento, ISA: Instituto Socioambiental, https://uc.socioambiental.org/uc/586001, վերցված է 2016-06-08 
 (portuguese) Unidade de Conservação: Parque Nacional do Descobrimento, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=171, վերցված է 2016-06-08
Գրյունով (Պրենցլաու)

Գրյունով  (գերմ.՝ Grünow (bei Prenzlau)), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 923 մարդ (ըստ 2010 թվականի դեկտեմբերի 31-ի)։ Տարածքը կազմում է 34,88 կմ²։ Փոստային ինդեքս՝ 12 0 72 261։


== Ծանոթագրություններ ==


== Արտաքին հղումներ ==
Պաշտոնական էջ
Գետիգիրիվայամ

Գետիգիրիվայամ (ռուս.՝ Гетыгирываям), գետ Կամչատկա թերակղզու հյուսիսարևելյան մասում։ Գետի երկարությունը 39 կմ է։ Հոսում է Կարագինսկի շրջանում, Կամչատկայի երկրամասում։ Թափվում է Կարագինսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 19060000312120000008922
Հիդրոլոգիական ուսումնասիրությունների կոդը - 
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1818

1818 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1818 թվականն է, 
XIX դարի 18-րդ տարին։


== Դեպքեր ==
Վենետիկում լույս են տեսել Եզոպոս առակները


== Ծնունդներ ==
Հունիսի 5 - Գևորգ Ախվերդյան, հայ բանասեր, բժիշկ, տնտեսագետ, հասարակական գործիչ
Սեպտեմբերի 27 - Ադոլֆ Վիլհելմ Հերման Կոլբե, գերմանացի քիմիկոս
Նոյեմբերի 7 - Էմիլ Դյուբուա Ռեյմոն, գերմանացի Ֆիզիոլոգ և փիլիսոփա, Բեռլինի ԳԱ անդամ (1851) և համալսարանի պրոֆեսոր (1855 թվականից)
Նոյեմբերի 25 - Հովհաննես Հյունքյարպեյենտյան, բառարանագիր
Մկրտիչ Սանասարյան, հայ մեծահարուստ, բարերար
Մայիսի 5 - Կառլ Մարքս, գերմանացի փիլիսոփա, տնտեսագետ, համայնավար, Մարքսիզմի հիմնադիրը
Հունիս 5 - Գևորգ Հախվերդյան, բանասեր (վ. 1861)
Նոյեմբերի 9 - Իվան Տուրգենև, ռուս գրող, բանաստեղծ


== Մահեր ==
Տնային առաջադրանք (ֆիլմ)

«Տնային առաջադրանք» (անգլ.՝ The Art of Getting By), ամերիկացի ռեժիսոր Գևին Վեսենի մելոդրաման, նկարահանված իր իսկ սցենարով։ Գլխավոր դերերում՝ Ֆրեդի Հայմոր և Էմմա Ռոբերտս։ Ֆիլմի պրեմիերան կայացել է 2011 թվականի հունվարի 23-ին «Սանդենս» փառատոնում։


== Սյուժե ==
Ջորջը միայնակ և փակ անձնավորություն է, ով շատ քիչ հետաքրքրություններ ունի կյանքում։ Նա ուներ նկարչական տաղանդ, սակայն այդ տաղանդը և դպրոցական ունակությունները անիմաստ կորում էին, քանի որ նա չէր լսում իր ուսուցիչներին և չէր կատարում տնային առաջադրանքները։ Մի անգամ Ջորջը հանդիպում է Սալիին, ով դրսևորում է նրա հանդեպ ընկերական հետաքրքրություն։ Ժամանակի ընթացքում այդ հարաբերությունները վերածվում են ավելի լուրջ հարաբերությունների, և Ջորջը հայտնվում է իր կյանքի ամենակարևոր դասի առաջ՝ սիրո դասի, որը նա ուղղակի պարտավոր է սովորել։


== Դերերում ==
Ֆրեդի Հայմոր՝ Ջորջ Զինավոի
Էմմա Ռոբերթս՝ Սալի Խաու
Մայքլ Անգարանո՝ Դաստին Մեյսոն
Էլիզաբեթ Ռիզեր՝ Շառլոտա Խաու
Ռիտա Ուիլսոն՝ Վիվիան Սարջենտ
Սեմ Ռոբարթս՝ Ջեկ Սարջենտ
Ալիսիա Սիլվերսթոուն՝ օրիորդ Հերման
Բլեր Անդերվուդ՝ տնօրեն Բիլ Մարտինսոն


== Ծանոթագրություններ ==
Ֆարու (օդանավակայան)

Ֆարու միջազգային օդանավակայան ՝( Aeroporto Internacional de Faro), (IATA: FAO, ICAO: LPFR) քաղաքացիական օդանավակայան է, որը գտնվում է Ֆարու քաղաքից 6,5 կիլոմետր դեպի արևմուտք (Պորտուգալիա, Ալգարվե նահանգ)։ Երկրի միջազգային ուղեհոսքով այն երկրի երկրորդ օդանավակայանն է, իսկ ուղևորների ընդհանուր թվով՝ վեցերորդը։ Ֆարու միջազգային օդանավակայանը պատկանում է ANA Aeroportos de Portugal ընկերությանը, գործում է 1965 թվականի հունիսի 11-ից և զբաղեցնում է 2610 մետրանոց ասֆալտապատ թռիչքուղի։ Ուղևորափոխադրումների մշտական ​​աճի շնորհիվ (2008 թվական՝ 5,6 մլն մարդ) օդանավակայանը զգալիորեն արդիականացվել և ընդլայնվել է։ Օդանավակայանն ապահովում է փոխադրումների անհամեմատ ցածր գին։ Ենթակառուցվածքների վերակառուցման շնորհիվ օդանավակայանը կարողացել է սպասարկել «Boeing 747-400» դասի ինքնաթիռներ։


== Ավիաուղիներ և ուղղություններ ==


== Ավիավթարներ և պատահարներ ==
1992 թվականի դեկտեմբերի 21-ին Martinair Holland NV  Ամստերդամ-Ֆարո  (չվերթ 495) վթարի է ենթարկվել։ Ֆարու միջազգային օդանավակայանում երկրորդ վայրէջքի փորձի ժամանակ ուժեղ քամի է սկսվել, որի պատճառով ինքնաթիռը թևով հարվածել է թռիչքուղուն, ինչի հետևանքով վառելիքի բաքը պայթել է։ Զոհվել են ինքնաթիռում գտնվող 340 ուղևորներից  54-ը, ինչպես նաև անձնակազմի 2 անդամներ։ Աղետի հիմնական պատճառներն են եղել եղանակային վատ պայմանները (քամի) և անձնակազմի սխալը, ինչը ստիպել է ինքնաթիռին շատ արագ իջնել։


== Ծանոթագրություններ ==
Շատրիյոս Ռագանա

Շատրիյոս Ռագանա (լիտ.՝ Šatrijos Ragana, «Վհուկը Շատրիա լեռից», իրական անվանումը՝ Մարիա Պյաչկաուսկայտեի, լիտ.՝ Marija Pečkauskaitė, մարտի 8, 1877(1877-03-08), Medingėnai, Rietavas Municipality, Լիտվա - հուլիսի 24, 1930(1930-07-24), Židikai, Mažeikiai District Municipality, Լիտվա), լիտվացի գրող, լիտվացիների ազգային վերածննդի կողմնակից, մանկավարժ և թարգմանչուհի։


== Կենսագրություն ==
Մարիա Պեչկաուսկայտեն ծնվել է 1877 թվականի մարտի 8-ին, Մեդինգենայ կալվածքում[lt] (Mėdingėnų dvaras) (այժմ Ռետավայի ինքնավարություն)։ Ծնողները՝ Ստանիսլավան և Անուպուրաս Պեչկաուսկասները կրթված ազնվականներ էին։ Նա կրթությունն ստացել է տանը։ Վարշավայում ուսաումնասիրել է մեղվապահութուն առարկան։ 1905—1907 թվականներին Շվեյցարիայում ունկնդրել է էթիկայի դասընթացներին, իսկ Ցյուրիխի և Ֆրիբուրի համալսարաններում՝ մանկավարժության դասընթացներին։
Գրողի շիրիմը գտնվում է Մաժեյկի շրջանի Ժիդիկայ ավանում։


== Ստեղծագործություն ==
Սկսել է տպագրվել 1895 թվականից։ Նրան հանրաճանաչություն են բերում 1903 թվականի «Վիկտուտե» („Viktutė“) պատմվածքը, 1906 թվականի «Վինցաս Ստոնիս» („Vincas Stonis“) պատմվածքը և 1922 թվականին  «Սկայտիմայ» ամսագրում հրապարակված  «Հին կալվածքում» („Sename dvare“) պատմվածքը՝ գրված Առաջին համաշխարհային պատերազմի ժամանակ։ «Վիկտուտե» պատմվածքը գրված է օրագրի ձևով և սկիզբ դրեց լիտվական լիրիկա-հոգեբանական արձակագրության զարգացմանը։
Շատրիյոս Ռագանան եղել է XX դարի սկզբի  ամենահայտնի հեղինակներից մեկը։ Նրա պատմվածքները թարգմանվել են ռուսերեն և այլ լեզուներով։


== Հիշողության հավերժացում ==
Այժմ Ժիդիկայի դպրոցը կրում է Մարի Պյաչկաուսկայտեի անունը, ինչպես նաև Ժիդիկայում կա նրա տուն-թանգարանը։ ՈՒժվենտիսի ազգագրական թանգարանում (գյուղ Գիրնիկայ, շրջան Կելմե, գավառ Շյաուլյայ) երկու ցուցադրություններից մեկը նվիրված է գրողին, որը 1887 թվականից մինչև 1898 թվականը ապրել է այժմյան թանգարանի շենքում։ 1985 թվականին Մաժեյկյայ քաղաքում դրվեց նրա հուշարձանը, որը Յոնաս Մյաշկյալյավիչյուսի աշխատանքն է։ Գրականագետ Յանին Ժեկայտեի կողմից 1984 թվականին հրատարակվում է մենագրություն նվիրված Շատրիյոս Ռագանային, իսկ 1986 թվականին հրապարակվում են Շատրիյոս Ռագանայի  նամակները։


== Ծանոթագրություններ ==
Կիրստեն Ջիլիբրանդ

Կիրստեն Էլիզաբեթ Ռութնիկ Ջիլիբրանդ (Ջիլիբրենդ, Ջիլեբրենդ) (անգլ.՝ Kirsten Elizabeth Rutnik Gillibrand, դեկտեմբերի 9, 1966(1966-12-09), Օլբանի, ԱՄՆ), ամերիկացի քաղաքական գործիչ, 2009 թվականից կրտսեր սենատոր Նյու Յորքից։ Մինչ Սենատում աշխատելը 20-րդ ընտրատարածքից Նյու Յորքից ընտրված Ներկայացուցիչների պալատի անդամ (2007-2009)։ Դեմոկրատական կուսակցության անդամ։
1988 թվականին ավարտել է Դարթմուտի արևելագիտության քոլեջը, ստացել արվեստի բակալավրի աստիճան։ 1991 թվականին Լոս Անջելեսում Կալիֆոռնիայի համալսարանի իրավաբանական դպրոցից ստացել է իրավաբանական դոկտորի կոչում։


== Կենսագրություն ==
2007-2009 թվականներին 20-րդ ընտրատարածքից Նյու Յորք նահանգից Ներկայացուցիչների պալատի անդամ էր։
2008 թվականի դեկտեմբերին նորընտիր նախագահ Բարաք Օբաման առաջադրել է Հիլարի Քլինթոնին պետքարտուղարի պաշտոնում։ 2009 թվականի հունվարի 26-ին Նահանգի նահանգապետ Դեյվիդ Պատերսոնի ընտրությամբ Նյու Յորքի նահանգի Սենատում պետքարտուղարի պաշտոնը զբաղեցրել է Կիրստեն Ջիլիբրանդը։ Կիրստեն Ջիլիբրանդը արտահերթ ընտրություններում հաղթել է Սենատում՝ ստանալով ձայների 63%-ը։ 2012 թվականին Նյու Յորքի նահանգից ռեկորդային արդյունքով վերընտրվել է ԱՄՆ Սենատում` ստանալով ձայների 72%-ը։ 2018 թվականին վերընտրվել է Նյու Յորք նահանգի ԱՄՆ Սենատում՝ ստանալով ձայների 67%-ը։
Ներկայացուցիչների պալատում եղել է համեմատաբար պահպանողական Կապույտ շների կոալիցիայի անդամ։


== Ծանոթագրություններ ==


== Արտաքին հղումներ ==
Մ. Գրանովսկի (2009-10-22)։ «Բարձրացող աստղ»։ «Ռուսկի Բզար» թերթ, №43 (705)։ Վերցված է 2015-11-06
Հայգենբրյուքեն

Հայգենբրյուքեն (գերմ.՝ Heigenbrücken), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 2243 մարդ (ըստ 2010 թվականի դեկտեմբերի 31-ի)։ Տարածքը կազմում է 6,70 կմ²։ Պաշտոնական կոդ՝ 09 6 71 126։


== Ծանոթագրություններ ==


== Արտաքին հղումներ ==
Պաշտոնական էջ
Այոս Սիմեոն

Այոս Սիմեոն (հուն․՝ Άγιος Συμεών, թուրքերեն՝ Altınova), գյուղ Կիպրոսի Հանրապետության Ֆամագուստայի շրջանի հյուսիսարևելյան մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Ըստ 2011 թվականի տվյալների գյուղի բնակչությունը կազմել է 119 մարդ, մեծամասնությունը թուրք կիպրացիներ են։


== Բնակչություն ==


== Ծանոթագրություններ ==
Կառլես Ռիբա

Կառլես Ռիբա (կատ.՝ Carles Riba i Bracons, սեպտեմբերի 23, 1893(1893-09-23), Բարսելոնա, Իսպանիա - հուլիսի 12, 1959(1959-07-12)[…], Բարսելոնա, Իսպանիա), կատալոնացի բանաստեղծ և թարգմանիչ, կատալոնական ազգային գրականության դասական։


== Կենսագրություն ==
Սովորել է իրավունք, փիլիսոփայություն և գրականություն Բարսելոնայի համալսարանում։ Ստացել է նաև հելենիստի (անտիկ հունական գրականության և լեզվի մասնագետ) որակավորում։ 1916 թվականին ամուսնացել է Կլեմենտինա Արդերիուի հետ։ Աշխատել է որպես ուսուցիչ, լրագրող և թարգմանիչ։ 1922 թվականին ժամանել է Մյունխեն, որտեղ սովորել է լեզվաբանություն՝ Կառլ Ֆոսլերի ղեկավարությամբ։ Ճանապարհորդել է Հունաստանով և Իտալիայով։ Օգնել է Պումպեու Ֆաբրային՝ «Կատալոներեն ընդհանուր բառարանի» խմբագրման գործընթացում։
Ավելի ուշ աշխատել է «Բեռնատ Մեջեի ֆոնդում», դասավանդել է հունարեն Բարսելոնայի անկախ համալսարանում։ 1939 թվականին ֆրանկիստների հաղթանակից հետո, Կառլես Ռիբան տեղափոխվել է Ֆրանսիա, սակայն 1943 թվականին կնոջ հետ միասին վերադարձել է հայրենիք։ Աշխատել է հունական թարգմանությունների վրա։


== Թարգմանչական գործունեություն ==
Կառլես Ռիբան մեծ ներդրում է ունեցել կատալոնական գրականության և կատալոներենի տարածման գործընթացում։ Կատալոներեն է թարգմանել Հոմերոսի, Պլուտարքոսի, Էսքիլեսի, Սոֆոկլեսի, Եվրիպիդես, Քսենոփոնի, Կոռնելիուս Նեպոսի, Վերգիլիոսի, Տիտոս Մակկիոս Պլավտոսի, Աուսոնիոսի աշխատությունները, ինչպես նաև Հին Կտակարանի գրքերը (Երգ երգոց, Հռութի գիրքը)։ Նաև թարգմանել է Ժոզեֆ Բեդիեի «Տրիստանը և Իզոլդան» վեպը, Ջովաննի Բոկաչչոյի «Դեկամերոն» նովելների հավաքածուն, Բենվենուտո Չելինիի ինքնակենսագրությունը, Գրիմ եղբայրների հեքիաթները, Ֆրիդրիխ Հյոլդերլինի, Էրնստ Թեոդոր Ամադեուս Հոֆմանի, Նիկոլայ Գոգոլի, Գոտֆրիդ Կելլերի, Էդգար Ալլան Պոյի, Ռայներ Մարիա Ռիլկեի, Ֆրանց Կաֆկայի, Կոնստանտինոս Կավաֆիսի, Ժան Կոկտոյի և ուրիշների աշխատությունները։


== Ծանոթագրություններ ==
Կրինցիլով

Կրինցիլով (ուկրաիներեն՝ Кринцілів), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Կրինցիլով գյուղում բնակվում էր 57 մարդ։ Բնակավայրը զբաղեցնում է 0,2 կմ² տարածք։ Բնակչության խտությունը կազմում էր 285 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավազի լոգանքներ

Ավազի լոգանքներ, ջերմային բուժիչ պրոցեդուրա տաք ավազի կիրառմամբ։ Ծովափնյա առողջարաններում օգտագործվում է արևի ճառագայթներով տաքացած ավազը։ Ոչ ծովափնյա վայրերում ավազը տաքացվում է արհեստականորեն։ Առավոտյան ժամը 11– 12-ին հիվանդը մերկ պառկում է և մարմինը ծածկում տաք (45—55°) ավազով՝ գլուխը պաշտպանելով արևից։ Տևողությունը՝ 25—60 րոպե։ Բուժման կուրսը՝ 10—15 լոգանք։ Ավազի լոգանքները ունեն ցավազրկող ազդեցություն, բարձրացնում են մարմնի ջերմաստիճանը, ուժեղացնում քրտնարտադրությունը։ Ավազի լոգանքները ցուցված են նյութափոխանակության խանգարումների, նյարդաբորբերի, հոդերի, փոքր կոնքի օրգանների քրոնիկական բորբոքային հիվանդությունների, ռախիտի և այլնի ժամանակ։
Գիշերային փախստականը (ֆիլմ)

Գիշերային փախստականը (անգլ.՝ Run All Night), ամերիկյան ավազակային մարտաֆիլմ՝ գրված Բրեդ Ինգելսբի կողմից և նկարահանված Ժոամե Կոլյետ– Սերրայի կողմից։ Գլխավոր դերերում հանդես են գալիս Լիամ Նեեսոնը, Ջոել Քինամանը, Էդ Հարրիսը։ Ֆիլմը թողարկվել է 2015 թվականի մարտի 13-ին։


== Դերակատարներ ==


== Ծանոթագրություններ ==
Լալա Դին Դայալ

Լալա Դին Դայալ (անգլ.՝ Lala Deen Dayal, հինդի՝ लाला दीन दयाल, 1844[…], Sardhana, Մերատ, Meerut division, Հյուսիսարևմտյան նահանգներ, Բրիտանական Հնդկաստան, Բրիտանական կայսրություն - հուլիսի 5, 1905(1905-07-05), Մումբայ, Բրիտանական Հնդկաստան, Բրիտանական կայսրություն), առավել ճանաչված է Ռաջա Դին Դայալ անունով), 19-րդ դարավերջի Բրիտանական Հնդկաստանի լուսանկարիչ։ Արվեստագետի իր գործունեությունն սկսել է 1870-ական թվականների կեսերից, տարիների ընթացքում լուսանկարչատներ է բացել Ինդորեում, Մումբայում, Հայդարաբադում։ Դարձել է Հայդարաբադի վեցերորդ նիզամ Մահբուբ Ալի խան, Ասիֆ Ջահ VI-ի պալատական լուսանկարիչը։ Վերջինս նրան շնորհել է Ռաջա Բահադուր Մուսավիր Ջունգ Բահադուր տիտղոսը։ 1885 թվականին Ռաջա Դին Դայալը լուսանկարչի պաշտոնում աշխատանքի է ընդունվել Հնդկաստանի փոխարքայի պալատում։
1897 թվականին Միացյալ Թագավորության Վիկտորյա թագուհին նրան արքայական երաշխավորագիր է շնորհել։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Princely India: Photographs by Raja Deen Dayal, 1884–1910, by Deen Dayal (Author), Clark Worswick. Knopf, 1980. 0-394-50772-X.
Raja Deen Dayal : Prince of Photographers, by Narendra Luther, Sureshchand Deendayal. Hyderabadi, 2003. 81-901752-0-3.
Lala Deen Dayal: the eminent Indian photographer, 1844–1910, Deen Dayal (Raja), London Borough of Camden. Libraries & Arts Dept., 2002.
Raja Deen Dayal Collection at Alkazi Foundation


== Արտաքին հղումներ ==
http://www.rajadeendayal.com/  Լալա Դին Դայալ. պաշտոնական կայք
Lala Deen Dayal, resource website
Documentary
Նովոուկրաինսկոե (գյուղ, Դոնեցկի մարզ)

Անվան այլ կիրառումների համար տե՛ս՝ Նովոուկրաինսկոե (այլ կիրառումներ)Նովոուկրաինսկոե (ուկրաիներեն՝ Новоукраїнське), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Նովոուկրաինսկոե գյուղում բնակվում էր 16 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բույա (այլ կիրառումներ)

Բույա, կարող է վերաբերել՝

Բույա - կոմունա Իտալիայում
Բույա - լեռ Հայկական լեռնաշխարհում
Թև (անձնանուն)

Անվան այլ կիրառումների համար տե՛ս՝ Թև (այլ կիրառումներ)Թև, հայկական (միգուցե արական) անուն։ Առաջացել է հայերեն թև բառից։ Այս անվան համազորներն են Բազուկ, Թաթուլ, Ձեռես անձնանունները։ Թևայ ձևով հիշատակված է Երուսաղեմի Ձիթենյաց լեռան մոզայիկ արձանագրության մեջ․ «Վասն աղաւթից և փրկութեան Թևայ Աբասու և Մուրկան»։ Անվան փաղաքշական ձևն է Թևիկ։


== Ծանոթագրություններ ==
Գևորգ Հակոբյան (գրող)

Անվան այլ կիրառումների համար տե՛ս՝ Գևորգ Հակոբյան (այլ կիրառումներ)Գևորգ (Ժորա) Բարսեղի Հակոբյան (1932, Վերին Սասնաշեն, Թալինի շրջան, Հայկական ԽՍՀ, ԱԽՖՍՀ, ԽՍՀՄ), ժամանակակից հայ մանկավարժ, գրող։
Երկար տարիներ հայոց լեզու և գրականություն է դասավանդել հայրենի գյուղում։ Գեղարվեստական ակնարկներն ու պատմվածքները տպագրվել են հանրաճանաչ մամուլում։ Իր կնոջ հետ ստեղծել է Ծովասար մանկական երգչախումբը։ Մշակել են «Մարաթուկ Աստվածածին», «Գըքելեր», «Սասնա հարսներ» երգերը։


== Ստեղծագործություններ ==
«Չհասցրեց լուսանկարվել», (փաստագրական ակնարկների գիրք), 1984
«Արտենի սարի ստորոտին» (Ակնարկ), Երևան, 1984
«Ծովասարի կակաչները»(վեպ) Արևիկ, 1988 ISBN 5807700937, ISBN 9785807700933
«Քելե, Լաո», Երևան, 2002 ISBN 99930-2-337-X(բանաստեղծությունների ժողովածու)


== Ծանոթագրություններ ==
Սահակ Կամսարական (իշխան)

Սահակ Կամսարական (5-րդ դար - 505), հայ իշխան Մարզպանական Հայաստանում, Արշարունյաց գավառի տանուտեր, Արշավիր Կամսարականի և Վարդանույշ Մամիկոնյանի որդին, Ներսեհ, Հրահատ և Վահան Կամսարականների ավագ եղբայրը, Կամսարականների իշխանական տոհմից։


== Կենսագրություն ==
Սահակ Կամսարականը իր եղբայրների հետ մասնակցել է Սասանյան Պարսկաստանի դեմ տեղի ունեցած Վահանանց ապստամբությանը (481-484)։ 484 թվականին Վահան Մամիկոնյանի կողմից որպես պատգամավոր մասնակվել է Նվարսակի պայմանագրի ստորագրմանը։ 486-500 թվականներին կառուցել է Այրարատ նահանգի Շիրակ գավառի Տեկոր գյուղի մոտ գտնվող Սուրբ Սարգսի վկայարանը և վերակառուցել նույն վկայարանի մոտ գտնվող Տեկորի տաճարը։


== Տեկորի արձանագրությունը ==

 
		


== Ծանոթագրություններ ==
Չիկշինա

Չիկշինա (ռուս.՝ Чикшина), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոժվա գետի աջ ափին՝ 50 կմ հեռավորության վրա։ Գետի երկարությունը կազմում է 153 կմ, ջրհավաք ավազանը՝ 4540 կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064044
Կոդը ըստ հիդրոլոգիական հետազոտության (ՌԴ) — 103006404
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Շիֆրին թատրոն

Շիֆրին թատրոն, թատրոն, որի գեղարվեստական ղեկավարը Եֆիմ Շիֆրինն է։ Թատրոնը հիմնադրվել է 1990 թվականին Մոսկվայում (Ռուսաստան)։


== Պատմություն և խաղացանկ ==
Թատրոնի խաղացանկի ներկայացումներից են «Լուսանկարի հիշողություն»-ը (1991 թվական) և «Նոր ռուսերեն պասյանս»-ը (1997 թվական)։
Եֆիմ Շիֆրինը իր ներկայացումների, համերգների, վոկալ ստեղծագործությունների կատարող է, որոնց թվում են «Երուսաղեմ»-ը, «Վերադարձ»-ը, «Հարավային գիշեր»-ը և այլն։
1993 թվականին Եֆիմ Շիֆրինը էստրադային ներկայացումների ձևով հայտնի արվեստագետների մասնակցությամբ հանդիսատեսին ներկայացնում է մարտյան ամենամյա Բենեֆիս՝ «Աշխատություն № 10» (2002 թվական) Ռուսաստանի պետական կենտրոնական դահլիճում (ռեժիսոր՝ Ալեքսանդր Գորբան), 2003 թվականին «Սանդուղք» (ռեժիսոր Սերգեյ Ցվետկով) Ռուսաստանի պետական կենտրոնական դահլիճում, 2004 թվականին «Մարդահամար» (ռեժիսոր՝ Սերգեյ Ցվետկով) Ռուսաստանի պետական կենտրոնական դահլիճում, 2005 թվականին «Մարդիկ դիմակներով» (ռեժիսոր Սերգեյ Ցվետկով) Ռուսաստանի պետական կենտրոնական դահլիճում։


== Ներկայացումներ ==
1985 - «Ես ուզում եմ ասել» - ռեժիսոր Վլադիմիր Տոչիլին
1987 - «Երեք հարց» — հեղինակ Վիկտոր Կոկլյուշկին, ռեժիսոր Էդուարդ Բուտենկո (Մոսկվայի էստրադային թատրոն)
1988 - «Կլոր Լուսին» — հեղինակ Վիկտոր Կոկլյուշկին, ռեժիսոր Էդուարդ Բուտենկո (Մոսկվայի էստրադային թատրոն)
1990 - «Ես Շոստակովիչի խաղում», երաժշտական մոնոներկայացում՝ ռեժիսոր Ֆելիքս Գրիգորյան
1991 - «Լուսանկարի հիշողություն» - հեղինակ Վիկտոր Կոկլյուշկին, ռեժիսոր Ֆելիքս Գրիգորյան


== Բենեֆիսներ ==
1993 - «Բարև, դերասան» - ռեժիսոր Լյուբով Գրեչիշնիկովա
1994 - «Միայնակ գայլ» - ռեժիսոր Գեդրյուս Մացկյավիչյուս 
1995 - «Թագավորական օթյակ» - ռեժիսոր Սեմյոն Բուլբա
1996 - «Հոլիվուդից զանգի են սպասում» - ռեժիսոր Սեմյոն Բուլբա
1997 - «Նոր ռուսերեն պասյանս» - ռեժիսոր Սեմյոն Բուլբա
1998 - «Երեկո ընկերների շրջապատում» - ռեժիսոր Լյուբով Գրեչիշնիկովա
1999 - «Եֆիմ Շիֆրինը և իր ընկերները» - ռեժիսոր Լյուբով Գրեչիշնիկովա — Մոսկվայի էստրադային թատրոն 
2000 - «Շիֆրինի տապան» - ռեժիսոր Ալեքսանդր Գորբան - Մոսկվայի էստրադային թատրոն
2001 - «WWW.SHIFRIN.RU» - ռեժիսոր Ալեքսանդր Գորբան - Ռուսաստանի պետական կենտրոնական դահլիճ
2002 - «Աշխատություն № 10» - ռեժիսոր Ալեքսանդր Գորբան - Ռուսաստանի պետական կենտրոնական դահլիճ
2003 - «Սանդուղք» - ռեժիսոր Սերգեյ Ցվետկով - Ռուսաստանի պետական կենտրոնական դահլիճ
2004 - «Մարդահամար» - ռեժիսոր Սերգեյ Ցվետկով - Ռուսաստանի պետական կենտրոնական դահլիճ
2005 - «Մարդիկ դիմակներով» - ռեժիսոր Սերգեյ Ցվետկով - Ռուսաստանի պետական կենտրոնական դահլիճ


== Ծանոթագրություններ ==


== Արտաքին հղումներ ==
Պաշտոնական կայք
Թոմաս Սամուելյան

Թոմաս Սամուելյան (Թոմ, անգլ.՝ Thomas J. Samuelian, ապրիլի 10, 1956(1956-04-10)), ամերիկահայ լեզվաբան, իրավաբան։ Հայաստանի ամերիկյան համալսարանի հումանիտար և հասարակական գիտությունների ֆակուլտետի դեկան։


== Կենսագրություն ==

Բնակվել է Բոստոնում, Ֆիլադելֆիայում։ Լեզվաբանական գիտությունների դոկտորի կոչում ստացել է Փենսիլվանիայի համալսարանում։ Սովորել է իրավաբանություն Հարվարդի համալսարանում։ Սամուելյանը դասավանդել է Փենսիլվանիայի, Կոլումբիայի համալսարաններում, Ներսեսյան ճեմարանում, եղել է Հայաստանի ամերիկյան համալսարանի իրավաբանական ֆակուլտետի դեկանը։
1990-ական թվականներին հաստատվել է Երևանում։ Առլեքս Ինտերնեյշնլ կազմակերպության հիմնադիր-ղեկավարն է, Առակ-29 բարեգործական հիմանդրամի խորհրդի նախագահը։


== Աշխատություններ ==
Course in Modern Western Armenian: Dictionary and Linguistic Notes,1989, ISBN 0961793325
A Course in Modern Western Armenian: Exercises and Commentary, 1989, ISBN 0961793317
Armenian Dictionary in Transliteration: Western Pronunciation : Armenian-English English-Armenian, 1993
Հայերի ծագումը՝ ակնարկ հին և ժամանակակից աղբյուրների և տեսությունների


== Թարգմանություններ ==
David of Sassoun, 1999 («Սասունցի Դավիթ», Հովհաննես Թումանյան)
The Armenian Prayer Book of St. Gregory of Narek, 2005 թ., («Մատյան Ողբերգության», Գրիգոր Նարեկացի)ISBN 9993085340
Yeznik, Refutation of the Sects (Եզնիկ Կողբացի «Եղծ աղանդոց»)


== Պարգևներ, մրցանակներ ==
«Սուրբ Սահակ, Սուրբ Մեսրոպ» շքանշան, 2006 թ.


== Մեջբերումներ Թոմաս Սամուելյանի մասին ==


== Ծանոթագրություններ ==


== Արտաքին հղումներ ==
AUA College of Humanities & Social Sciences Biography
Առակ-29 կրթական և մշակութային հիմնադրամ
The English translation of St. Gregory of Narek’s Book of Prayers: Speaking with God from the Depths of the Heart
Թուրքերը վախենում են դիմակազերծվելուց. Թոմ Սամուելյան (տեսանյութ)
Աստերոիդների ցանկ (321901-322000)

Աստերոիդների ցանկ (321801-321900)  • Աստերոիդների ցանկ  • Աստերոիդների ցանկ (322001-322100)
 Աստերոիդների ցանկ (321801-321900)  • Աստերոիդների ցանկ  • Աստերոիդների ցանկ (322001-322100)
Աբսորբում

Աբսորբում (լատ.՝ absorptio - կլանում, լատ.՝ absorbeo - կլանում եմ), հեղուկի կամ պինդ մարմնի կողմից գազի կամ հեղուկում լուծված նյութի կլանումը, երբ այն ի տարբերություն ադսորբման տեղի է ունենում կլանիչի՝ աբսորբենտի ամբողջ ծավալով։
Աբսորբումը սորբման մասնավոր դեպք է, կարող է ուղեկցվել քիմիական փոխազդեցությամբ։ Կիրառվում է գազերը բաժանելու, ջրազրկելու, հեղուկներով կլանելու, հեղուկները մաքրելու համար և այլն։ Կարևոր է ածխաջրածինների բաժանումը ընտրողական աբսորբման միջոցով։ Կենսաքիմիական բազմաթիվ երևույթներ ընթանում են Աբսորբումի շնորհիվ։
Աբսբորբումը նաև էլեկտրամագնիսական և առաձգական տատանումների էներգիայի կլանում է։
Ռավելիկու

Ռավելիկու (էստ․՝ Raveliku), գյուղ Էստոնիայի Հարյումաա նահանգի Կոսե շրջանում։
2011 թվականի տվյալներով գյուղում բնակվում էր 43 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աքլորաբբուկ փոքր

Աքլորաբբուկ փոքր (լատ.՝ Rhinantus minor), խլածաղկազգիների ընտանիքին պատկանող դեղաբույս։


== Նկարագրություն ==
Թույլ մազապատ կամ մերկ ցողունով միամյա կիսամակաբույծ է, որի բարձրությունը 20-50 սմ է։ Գծային կամ գծային-նշտարաձև, մանր աղեղնաեզր կամ սղոցցաեզր հակադիր տերևները կանաչ են։ Գագաթանային հասկանման ծաղկաբույլեր առաջացնող ծաղիկներն աճում են տերևների անութներում։ 4 ատամիկներով կլորավուն բաժակը վերին մասում սեղմված է։ Երկշուրթ դեղին պսակի վերին սաղավարտաձև շուրթն ունի կարճ կլորավուն քթիկ, երբեմն մանուշակագույն, ստորին շուրթը թեքված է, երախը՝ բաց։ Ունի 4 երկուժ առԷջներ։ Խոշոր կլորավուն տափակ սերմերով պտուղը երկբույն տուփիկ է՝ հաճախ թևավոր եզրերով։


== Տարածվածություն ==
Աճում է վերին լեռնային գոտու մերձալպյան մարգագետիններում, գետնափերին, անտառաեզրերին։ Հանդիպում է Կոտայքի, Գեղարքունիքի, Արագածոտնի, Սյունիքի, Շիրակի մարզերում։ Մեղրատու, թունավոր բույս է։


== Նշանակություն ==
Բուժական նպատակներով օգտագործում են ածխաջրեր, պեկտիններ, մաննիտ, դուլցիտ, ալկալոիդներ, ստերոիդներ, իրիդոիդներ, բենզոյաթթու, քլորոտինոիդներ պարունակող կանաչ զանգվածը։ Սերմերից ստանում են մանուշակագույն ներկանյութ։


== Ծանոթագրություններ ==
Սկզբնական կոդ (ֆիլմ)

Սկզբնական կոդ (անգլ.՝ Source Code, ՄՀԱ՝ [sɔːrs koʊd]), ռեժիսոր Դանկոն Ջոնսի տեխնոթրիլլերը։ Շնորհահանդեսը տեղի է ունեցել 2011 թվականի մարտի 11-ին SXSW փառատոնի ժամանակ։


== Սյուժե ==
Կապիտան Քոթլեր Սթիվենսը ուշքի է գալիս Չիկագոյում Շոն Ֆենթրես անունով մարդու մարմնում՝ մի գնացքում, որտեղ նա ծանոթացել էլ Քրիստինա անունով աղջկա հետ։ Նախքան նա կհասկանար, թե ինչ է կատարվում, սարսափելի պայթյունը ոչնչացնում է գնացքը։
Սթիվենսն արթնանում է պատիճի ներսում, որտեղ նրան համակարգչի էկրանի միջոցով ողջունում է ռազմական հագուստով մի կին՝ Քոլին Գուդվինը, և Սթիվենսին է փոխանցում, որ նա գտնվում է «Սկզբնական կոդ» ծրագրի ներսում, որը թույլ է տալիս տեղավորվել մարդու մարմնի մեջ՝ նրա կյանքի վերջին 7 րոպեներին։ Նախկինում՝ այդ օրը ռումբը պայթել է և ոչնչացրել գնացքը։ Սթիվենսի առաջադրանքն էր գտնել ռումբը և պարզել, թե ով է ստեղծել այն, նախքան մեկ այլ ռումբ, այս անգամ ռադիոակտիվ ռումբ, կպայթի Չիկագոյի ինչ-որ տեղամասում, որը կարող է հանգեցնել միլիոնավոր մարդկանց մահվան։


== Ծանոթագրություններ ==
Հուլիսի 20

Հուլիսի 20, տարվա 201-րդ (նահանջ տարիներին՝ 202-րդ) օրն է։

Տարվա ավարտին մնում է 164 օր։


== Դեպքեր ==


== Ծնունդներ ==
մ.թ.ա. 356 - Ալեքսանդր Մակեդոնացի Ἀλέξανδρος ὁ Μέγας Մակեդոնիայի թագավոր
1304 - Ֆրանչեսկո Պետրարկա Francesco Petrarca իտալացի բանաստեղծ
1914 - Հունան Ավետիսյան, Երկրորդ համաշխարհային պատերազմի մասնակից հայ զինվոր, ստացել է ԽՍՀՄ հերոսի կոչում (հետմահու)
1919 - Էդմունդ Հիլարի Edmund Perc Hillary նորզելանդացի լեռնագնաց
1928 - Մինաս Ավետիսյան, հայ նշանավոր գեղանկարիչ (մ. 1975)
1936 - Միքայել Գերբեր Michael Gerber ամերիկացի գրող
1941 - Յուրի Պետրոսյան, քանդակագործ
1947՝
Արգամ Այվազյան, պատմաբան
Կառլոս Սանտանա Carlos Santana մեքսիկացի ծագումով երգիչ-երգահան, կիթառահար
1949 - Սամվել Ղազարյան, քանդակագործ
1966 - Էնրիկե Պենիա Նիետո Enrique Peña Nieto Մեքսիկայի 57-րդ նախագահը
1973 - Ռոբերտո Օրսի, ամերիկացի և մեքսիկացի սցենարիստ և կինոպրոդյուսեր
1975 - Ռեյ Ալլեն Ray Allen ամերիկացի բասկետբոլիստ
1980 - Ջիզել Բունդշեն, բրազիլիացի մոդել և դերասանուհի


== Մահեր ==

1320 - Օշին Ա, Կիլիկիայի թագավոր
1943 - Արուս Ոսկանյան, դերասանուհի
1949 - Մաքս Մաքսուդյան, ֆրանսիահայ դերասան
1955 - Գալուստ Գյուլբենկյան Calouste Gulbenkian մեծանուն գործարար և բարերար
1965 - Արմեն Արմենյան, դերասան
1966 - Ալեքսանդր Բաժբեուկ-Մելիքյան, վրացահայ նկարիչ
1973 - Բրյուս Լի Bruce Lee կինոդերասան, ռեժիսոր, ֆիլմերի բեմադրիչ
1991 - Ջիվան Աբրահամյան ՀՀ ազգային հերոս
2006 - Մարիամ Ասլամազյան, նկարչուհի
2011՝
Թինաթին Ասաթիանի, თინათინ ასათიანი վրացական ծագումով հայաստանցի ֆիզիկոս
Լյուսյեն Ֆրոյդ, գերմանական և հրեական ծագումով անգլիացի նկարչուհի
Պարույր Մուրադյան, հնագետ


== Տոներ ==
Շախմատի միջազգային օր
Հունաստան - Զևսի և Հելիոսի տոն
Անկախության օր՝
Կոլումբիա


== Ծանոթագրություններ ==
Պար (նկար, Բուգրո)

Անվան այլ կիրառումների համար տե՛ս՝ Պար (այլ կիրառումներ)Պար (ֆր.՝ La Danse), 19-րդ դարի գեղանկարիչ Ուիլյամ Բուգրոյի նկարը։ Ներկա պահին նկարը ցուցադրված է Փարիզում՝ Օրսե թանգարանում։


== Ցուցադրումներ ==
Փարիզ, Սալոն, Ֆրանսիա, 1857


== Գրականություն ==
Vendryes Ch., Catalogue illustré des oeuvres de William Bouguereau, Paris, 1885
Vachon M., William Bouguereau, Paris, 1900
Compin Isabelle — Roquebert Anne, Catalogue sommaire illustré des peintures du Musée du Louvre et du Musée d’Orsay, Paris, 1986
Compin Isabelle — Lacambre Geneviève [coordination]- Roquebert Anne, Musée d’Orsay. Catalogue sommaire illustré des peintures, Paris, 1990


== Հղումներ ==
Галерея работ Бугро
Ուղևորուհին

«Ուղևորուհին» (ռուս.՝ «Пассажирка»), ռեժիսոր Ստանիսլավ Գովորուխինի ռուսական գեղարվեստական ֆիլմը, որը նկարահանվել է 2008 թվականին։ Ռուս գրող Կոնստանտին Ստանյուկովիչի համանուն պատմվածքի էկրանավորումն է։
Ֆիլմի պրեմիերան տեղի է ունեցել 2009 թվականի նոյեմբերի 5-ին։


== Սյուժե ==
1882 թվական։ Ռուսական «Смелый» կլիպերը նավարկում է Սան Ֆրանցիսկո-Հոնկոնգ երթուղով։ Ամերիկյան նավահանգստում ռուս հյուպատոսը նավ է նստեցնում ուղևորուհու՝ երիտասարդ այրի Վերա Սերգեևնա Քլարկին և նրա աղախին Աննուշկային, որոնք վերադառնում են հայրենիք։ Երիտասարդ կանայք կլիպերի սպաներին և նավաստիներին շրջանում խանդի բռնկում են առաջացնում միմյանց նկատմամբ, հատկապես երիտասարդ թեթևամիտ միչման Ցվետկովի մոտ, որը առաջին հայացքից սիրահարվել է ուղևորուհուն։ Փորձառու և առողջ դատողության տեր Վերա Սերգեևնան հասկանում է, որ նավաստիների բուռն զգացմունքները միայն անձնական կյանքի երկարատև բացակայության արդյունք են, և որ նավը լքելուց հետո կախարդանքը արագ կմոռացվի։ Այնուամենայնիվ, գայթակղիչ ուղևորուհին թույլ է տալիս, որ  միչման Ցվետկովի հետ իր սիրախաղը բավական հեռու գնա։


== Դերերում ==
Աննա Գորշկովա – Վերա Սերգեևնա Քլարկ, երիտասարդ այրի, ուղևորուհի
Ալեքսեյ Կորյակով – Վլադիմիր Ալեքսեևիչ Ցվետկով, միչման
Իրինա Պեգովա – Աննուշկա, Վերա Սերգեևնայի սպասուհին
Վիկտոր Սուխորուկով – Պյոտր Նիկիտիչ, կապիտան
Մարատ Բաշարով – Իվան Չիժիկով, նավաստի, որը սիրահարված է Աննուշկային
Սերգեյ Բատալով – Եվգրաֆ Իվանովիչ
Պյոտր Զայչենկո – բոցման Մատվեև
Ռոման Մադյանով – ավագ սպա
Սերգեյ Նիկոնենկո – ավագ շտուրման
Մարինա Օռլովա – Նինա Մարկովնա
Նիկիտա Եֆրեմով – Դմիտրի Վորոնցով, միչման
Ֆեոդոր Դոբրոնրավով – սպա
Ռոդիոն Գալյուչենկո – Վասենկա Լետկով, գարդեմարին
Միխայիլ Միրոնով – Եգորկա, նավաստի
Նիկոլայ Սախարով – բատյուշկա
Ստանիսլավ Գովորուխին – ռուս հյուպատոս
Եկատերինա Վորոնինա – ռուս հյուպատոսի կինը
Սերգեյ Մուխին – լեյտենանտ
Ալեքսանդր Պրոշին – Ցվետկովի սպասավոր


== Մրցանակներ ==
«Մեծ ոսկե նավակ» մրցանակ «Պատուհան դեպի Եվրոպա» փառատոնի «Վիբորգյան հաշիվ»  հանդիսատեսի մրցույթում (2008 տարի),
Մինսկի «Լիստոպադ» կինոփառատոնի «Золото Лістапада» գրան պրի լավագույն ֆիլմի համար, 2008 թվական,
Հայրենական կինոյի «Մոսկովյան պրեմիերա» փառատոնի մրցանակ։


== Տարբերությունները պատմվածքից ==
Բնօրինակ պատմվածքում կլիպերը կոչվում է ոչ թե «Смелый», այլ «Забияка»։
Վերա Սերգեևնայից բաժանվելուց հետո պատմվածքում միչման Ցվետկովը Շանհայում նամակ է ստացնում նրանից։ Ֆիլմում այդ դրվագը բացակայում է։


== Հետաքրքիր փաստեր ==
Ֆիլմում «Смелый» կլիպերի դերում նկարահանվել է Կրուզենշթեռն բարքը։ Նավի վրա տեղադրել են թնդանոթների մանրակերտեր, կեղծ նավախցիկներ և այլն։ Փայտե նավաշինարանում փոթորիկի նկարահանման համար կառուցվել է «Վարյագ» առագաստանավի կրկնօրինակը 1:20 մասշտաբով։ Այս վեցմետրանոց մոդելի մասնակցությամբ փոթորիկը նկարահանել են Յալթայի կինոստուդիայի լողավազանում։


== Ծանոթագրություններ ==


== Արտաքին հղումներ ==
Дмитрий Пучков («Goblin»). Рецензия // kino.oper.ru (17 ноября 2009 г.)
Анна Фёдорова (I). Рецензия // https://7days.ru (05.11.2009)
Կոճղակաղապար

Կոճղակաղապար, մետաղե կաղապար՝ հալված մետաղով լցնելու և դրան ձուլուկի տեսք տալու համար։ Ըստ կոնստրուկցիայի լինում է խուլ հատակով և միջանցիկ, ըստ մետաղի լցման՝ վերևից և ներքևից լցվող (սիֆոնային լցում)։

Արդյունաբերության մեջ առավել տարածված են պողպատի լցման թուջե ուղղաձիգ կոճղակաղապարները։ Կռվածքների համար նախատեսված ձուլուկների կոճղակաղապարները տեղավորում են 100 տոնա և ավելի պողպատ, գլոցման նպատակով օգտագործվող պողպատի կոճղակաղապարները նախատեսված են 100 կգ-ից մինչև 20 տոնա զանգվածով ձուլուկների համար։ Ձուլուկներում կծկվածքային փթուկները փոքրացնելու նպատակով կոճղակաղապարները պատրաստում են տաքացնող վրադիրներով։
Ռոդնիկովսկոե (գյուղ, Բալակլավայի շրջան)

Ռոդնիկովսկոե (ուկրաիներեն՝ Родниківське, Ղրիմի թաթարերեն՝ Skele), գյուղ Ուկրաինայի Սևաստոպոլի Բալակլավայի շրջանում։ Բնակավայրը նախկինում նաև անվանվել է Սկելյա։
2001 թվականի տվյալներով Ռոդնիկովսկոե գյուղում բնակվում էր 515 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շտեթեն (այլ կիրառումներ)

Շտեթեն, կարող է վերաբերել՝

Շտեթեն - կոմունա Գերմանիայի Բրանդեն Վյուրտեմբերգ երկրամասում
Շտեթեն - կոմունա Գերմանիայում՝ Բավարիա երկրամասում՝ Ներքին Ալգոյ շրջան
Հովհաննես Քարամյան

Հովհաննես Սարգսի Քարամյան (օգոստոսի 12, 1886(1886-08-12), Ներքին Ազա, Ջուղա - օգոստոսի 5, 1955(1955-08-05), Երևան, Հայկական ԽՍՀ, ԽՍՀՄ), հայ քանդակազարդող վարպետ։


== Կենսագրություն ==
1924 թվականին ավարտել է Երևանի շինարարական ուսումնարանը։ Հայ քարգործ վարպետների քանդակազարդման արվեստի ավանդույթներով իրականացրել է իր ժամանակի ճարտարապետների նշանավոր կառույցների (Երևանի օպերայի և բալետի թատրոն (գրանիտ, 1935-1936), Կառավարական տուն (ֆելզիտ, 1936 թվականից), «Արարատ» կոնյակի, գինու, օղու կոմբինատը (բազալտ, 1936), Լենինի հուշարձանի պատվանդան (գրանիտ, 1937-1940 թվականներ, չի պահպանվել), Հաղթանակի մոնումենտի «Մայր Հայաստան» թանգարան (սև տուֆ, 1950), Երևանի կոնյակի գործարան (տուֆ, 1952-53), Կառավարական 2-րդ տուն (ֆելզիտ, 1954), Արհեստակցական միությունների տան և ՀՀ տրանսպորտի և կապի նախարարության միացյալ շենքերի (ֆելզիտ, 1957) և այլն) քանդակազարդումները։


== Պատկերասրահ ==

		
		


== Ծանոթագրություններ ==
Չոն Հվի Ին

Չոն Հվի Ին (կորեերեն՝ 정휘인, անգլ.՝ Jung Whee In, ապրիլի 17, 1995(1995-04-17), Ջոնջու, Հարավային Կորեա), հարավկորեացի երգչուհի, երգերի հեղինակ։ Հանդիսանում է Mamamoo աղջիկների խմբի գլխավոր վոկալիստ և պարուհի։ 2018 թվականի ապրիլին՝ որպես մենակատար հանդես եկել «Easy» երգով։


== Կենսագրություն ==
Չոն Հվի Ինը ծնվել է Չոնգջույում, Հյուսիսային Ջոլա, Հարավային Կորեա, որտեղ նա՝ որպես միակ զավակ ապրել է իր ծնողների հետ։ Նա ավարտել է Վոնկվանգի տեղեկատվական արվեստներների միջնակարգ դպրոցը։


== Սկավառակագրություն ==


=== Սինգլ ալբոմ ===


=== Սինգլներ ===


== Ֆիլմագրություն ==


=== Հեռուստասերիալներ ===


=== Զվարճացնող շոուեր ===


== Ծանոթագրություններ ==
Օրբեթի (Թեթրի Ծղարոյի շրջան)

Օրբեթի (վրաց.՝ ორბეთი), գյուղ Վրաստանում: Գտնվում է Քվեմո Քարթլիի մարզի Թեթրի Ծղարոյի շրջանում:


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 234 մարդ:


== Ծանոթագրություններ ==
PartyNextDoor

Ջահրոն Էնթոնի Բրեթվեյթ (անգլ.՝ Jahron Anthony Brathwaite, հուլիսի 3, 1993(1993-07-03), Միսիսոգա, Regional Municipality of Peel, Օնտարիո, Կանադա), առավել հայտնի է որպես PartyNextDoor (մեծատառերով), կանադացի երգիչ, երգերի հեղինակ, ռեփեր և երաժշտական պրոդյուսեր։
PartyNextDoor-ը առաջին արտիստն է, որը 2013 թվականին պայմանագիր է կնքել Դրեյքի OVO Sound ձայնագրման լեյբլի հետ և նույն թվականին թողարկել է իր դեբյուտային` «PartyNextDoor» մինի ալբոմը։ «PartyNextDoor Two» և «PNDColours» ալբոմները թողարկել են 2014 թվականին, իսկ «PartyNextDoor 3» ստուդիական ալբոմը 2016 թվականին։ PartyNextDoor-ը համագործակցել է տարբեր արտիստների հետ, ներառյալ Դրեյքի, Բիգ Շոնի և Ջերեմայի հետ։ Նա նաև հանդես է եկել որպես երգերի հեղինակ, գրելով «Work» երգը, որը ներառվել է Ռիհաննայի «Anti» ալբոմում և զբաղեցրել է առաջին հորիզոնականը Billboard Hot 100 չարթում, ինչպես նաև «Wild Thoughts» երգը, որը Billboard Hot 100 չարթում զբաղեցրել է երկրորդ հորիզոնականը։


== Սկավառակագրություն ==


=== Ստուդիական ալբոմներ ===
PartyNextDoor Two (2014)
PartyNextDoor 3 (2016)
Partymobile (2020)


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Պաշտոնական կայք
Անանիկյան մշակույթ

Անանինյան մշակույթ, հնագիտական մշակույթ։ Տարածված էր Կամա և մասամբ Վոլգա գետերի ավազանում, մ. թ. ա. VIII-III դարեր։


== Անվանում ==
Անվանումը ստացել է Անանինո գյուղից (Թաթարստանի Հանրապետություն, Ելաբուժի շրջան), որի մոտ 1858 թվականին հայտնաբերվել է հարուստ դամբարանադաշտ։


== Տնտեսություն ==
Անանինցիները զբաղվել են պղնձի, երկաթի, ոսկրի, կաշվի մշակությամբ, բրուտագործությամբ, երկրագործությամբ, անասնապահությամբ, ձկնորսությամբ և որսորդությամբ։ Առևտրական] կապեր են ունեցել սկյութների, սարմատների, Կովկասի և Սիբիրի ցեղերի հետ։ Ոմանք կարծում են, որ անանինցիները ուդմուրտների և կոմի֊զիրյանների նախնիներն են։
Հայներսռոյթ

Հայներսռոյթ  (գերմ.՝ Heinersreuth), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 3713 մարդ (ըստ 2010 թվականի դեկտեմբերի 31-ի)։ Տարածքը կազմում է 14,63 կմ²։ Պաշտոնական կոդ՝ 09 4 72 150։
Կոմունան բաժանված է 12 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Նուրիցա Մաթոսյան

Նուրիցա Մաթոսյան (ապրիլի 24, 1945(1945-04-24)), ծագումով հայ բրիտանակիպրացի գրող, դերասանուհի, հաղորդավար և իրավապաշտպան։ Նա գրում է արվեստի, ժամանակակից երաժշտության, պատմության և Հայաստանի մասին։


== Կենսագրություն ==
Մաթոսյանը հրատարակել է հույն կոմպոզիտոր Յանիս Քսենակիսի առաջին կենսագրությունը և քննադատական ուսումնասիրությունը, նրա կյանքի, ճարտարապետության և երաժշտության վերաբերյալ տեղեկատու գիրքը, որը հիմնված է նրա հետ տասնամյա համագործակցության վրա։ Ավելի ուշ դրա հիման վրա Մաթոսյանը BBC2-ի համար ստեղծեց 50-րոպեանոց վավերագրական ֆիլմ, որը վերնագրվել է «Something Rich and Strange»:
Մաթոսյանի 1998 թվականի «Սև հրեշտակ, Արշիլ Գորկու կյանքը» գիրքը գրվել է քսան տարվա հետազոտությունից հետո։ Ատոմ Էգոյանի և Միրամաքսի մրցանակակիր «Արարատ» ֆիլմը մասամբ ոգեշնչված է «Սև հրեշտակով»։ Մաթոսյանը հանդես է եկել որպես Էգոյանի խորհրդատու, որը նրա կերպարով է մոդելավորել գլխավոր կին կերպարին՝ Անիին։ Մաթոսյանը նաև պատկերներով և երաժշտությամբ մենաներկայացում է գրել և ներկայացրել Արշիլ Գորկու կյանքի մասին՝ նրա չորս սիրելի կանանց տեսանկյունից։ Այն բեմադրվել է ամբողջ աշխարհում ավելի քան 80 անգամ, այդ թվում՝ Barbican Centre-ում, Tate Modern-ում, Լոնդոնում, Նյու Յորքում, Լոս Անջելեսում, Էդինբուրգի փառատոնում, Կիպրոսում, Փարիզում, Լիբանանում, Իրանում, Ռումինիայում և Վրաստանում։ Հայաստանում բեմադրությունը ներկայացվել է միաժամանակ երկու լեզվով։
Մաթոսյանը հաղորդումներ է վարում BBC-ով և համագործակցում է մի քանի թերթերի ու ամսագրերի, այդ թվում՝ The Independent-ի, The Guardian-ի, The Economist-ի և The Observer-ի հետ։ 1991-2000 թվականներին եղել է Լոնդոնում Հայաստանի դեսպանության մշակույթի պատվավոր կցորդը։
Մանկությունն անցկացրել է Կիպրոսում՝ իր հայկական ընտանիքի հետ։ Կրթություն ստանալով Անգլիայում՝ նա գերազանցությամբ ավարտել է Լոնդոնի համալսարանի Բեդֆորդի քոլեջի փիլիսոփայության ֆակուլտետը, այնուհետև սովորել է երաժշտություն, թատերական արվեստ և մնջախաղ Դարթինգթոնում և Փարիզում։ Տիրապետում է ինը լեզվի։ 
Ամուսնացած է կոմպոզիտոր Ռոլֆ Գելհարի հետ։ Նրանց որդին արտադրանքի դիզայներ և երաժշտության մասնագետ Վահագն Մաթոսյան-Գելհարն է։


== Հրապարակումներ ==
ՄենագրություններIannis Xenakis Fayard, Paris, 1981
Xenakis, Kahn & Averill, London 1985, 1991, paperback; Pro Am, NY.
Xenakis, Moufflon Publications, Cyprus, 2005
Black Angel, The Life of Arshile Gorky Chatto & Windus, Random House, 1998; Pimlico


== Ծանոթագրություններ ==
Ֆրեյա Անդերսոն

Ֆրեյա Անդերսոն (անգլ.՝ Freya Anderson, մարտի 4, 2001(2001-03-04), Birkenhead, Ուիրրալ, Մերսիսայդ, Հյուսիսարևելյան Անգլիա, Անգլիա, Միացյալ Թագավորություն), բրիտանացի լողորդուհի, օլիմպիական չեմպիոն, 2019 թվականի աշխարհի առաջնության մեդալակիր, Եվրոպայի 9-ակի չեմպիոն։ Մեծ Բրիտանիայի լողի հավաքականի անդամ է։


== Կարիերա ==
2017 թվականին երեք ոսկե մեդալ է նվաճել Եվրոպայի պատանեկան առաջնությունում՝ հավասարը չունենալով ազատ ոճով 50 և 100 մետր մրցատարածություններում։
2017 թվականին մասնակցել է ջրային մարզաձևերի աշխարհի առաջնությանը։
Ջրացատկի մայրցամաքային առաջնությունում կարողացել է նվաճել Եվրոպայի չեմպիոնի երկու տիտղոս և մրցաշարի երկու բրոնզե մեդալ։
2018 թվականին Բրիտանիայի թիմի կազմում մասնակցել է Եվրոպայի առաջնությանը՝ նվաճելով երկու ոսկե և երկու բրոնզե մեդալներ։
2019 թվականին Կորեայի Կվանգջու քաղաքում ընթացող աշխարհի առաջնությունում Ֆրեյա Սնդերսոնը խառը էստաֆետում բրոնզե մեդալ է նվաճել 4x100 մետր համակցված լողում.
2019 թվականի նոյեմբերի 23-ին Անդերսոնը սահմանել Է Մեծ Բրիտանիայի ռեկորդ 200 մետր ազատ ոճում՝ 1:53,33:
2019 թվականի դեկտեմբերին Գլազգոյում կայացած կարճ ջրում լողի Եվրոպայի առաջնությունում Ֆրեյան հաղթանակ է տարել 100 և 200 մետր ազատ ոճում։ Խառը էստաֆետային քառյակի կազմում նվաճել է բրոնզե մեդալ։
2021 թվականի մայիսին Բուդապեշտում կայացած Եվրոպայի առաջնությունում Ֆրեյան Մեծ Բրիտանիայի էստաֆետայի քառյակի կազմում 4x100 մետր մրցատարածությունում նվաճել է ոսկե մեդալ՝ դառնալով Եվրոպայի հնգակի չեմպիոն։ Հաջորդ օրը 4x200 մետր ազատ ոճում խառը էստաֆետի կազմում կրկին նվաճել է ոսկե մեդալ։ 200 մետր մրցատարածությունում Անդերսոնը նվաճել է բրոնզե մեդալ։ Ոսկե մեդալ է նվաճել նաև 4x200 ազատ ոճի էստաֆետում  և ազատ ոճով 4x100 մետր խառը էստաֆետում։


== Ծանոթագրություններ ==


== Արտաքին հղումներ ==
Ֆրեյա Անդերսոն – Վիճակագրություն
Volume Up (ալբոմ)

Volume Up (անգլ. թարգմանաբար՝ «Ձայնը բարձրացրու»), հարավկորեական 4minute աղջիկների խմբի երրորդ մինի ալբոմ: Ալբոմը թողարկվել է Cube Entertainment-ի կողմից 2012 թվականի ապրիլի 9-ին`համանուն գլխավոր սինգլով։


== Թողարկում ==
4minute-ը իրենց ալբոմի թողարկումը նախապես պլանավորել էր 2012 թվականի փետրվարին։ Սակայն արդյունքում այս ամսաթիվը հետաձգվեց մի քանի անգամ։ Volume Up-ը վերջապես թողարկվեց և պաշտոնապես ներկայացվեց 2012 թվականի ապրիլի 9-ին։ Երգի տեսահոլովակի պրեմիերան տեղիունեցավ նույն օրը։


== Առաջխաղացում ==
Խումբը մի շարք երաժշտական շոուերում առաջ մղեց «Volume Up»-ի գլխավոր երգը (ինչպես նաև «Dream Racer» երգը)։ 2012 թվականի ապրիլի 12-ից ապրիլի 15-ը նրանք հանդես եկան M! Countdown, Music Bank, Show! Music Core և Inkigayo երաժշտական շոուների բեմում։


== Երաժշտական տեսահոլովակ ==
«Volume Up»-ի երաժշտական տեսահոլովակի զարդարանքը, ըստ տեղեկությունների, արժեր 132,538 դոլար, ինչը տեսահոլովակը դարձնում է իններորդ ամենաթանկ K-pop երաժշտական տեսահոլովակը։ Այս տեսահոլովակը ունի գոթական ոճ, որը հիշեցնում է մութ դարաշրջանի ամրոց։ Այն բաղկացած է խմբի մի քանի սերտորեն խմբագրված նկարներից, երբեմն պարողներով, իսկ երբեմն հետին պլանում գտնվող կենդանիներով՝ զուգորդված ոճի սարսափելի ճարտարապետական տեսարաններով։ Այս երաժշտական տեսահոլովակը թողարկվել է 2012 թվականի ապրիլի 9-ին։


== Երգերի ցանկ ==


== Հիթ շքերթներ ==


=== Վաճառք ===


== Ծանոթագրություններ ==
Գուանչժոու հեռուստաաշտարակ

Գուանչժոու հեռուստաաշտարակ (չինարեն՝ 广州塔, անգլ.՝ Canton Tower), գտնվում է 600 մետր բարձրության վրա՝ Չինաստանի Գուանչժոու քաղաքում։

Արտասովոր ճարտարապետությունը բաղկացած է երկու օպտիկական էլիպսերի հիպերբոլիկ կառուցվածքից և մշակվել է Լոնդոնում գործող Արուպ (Արուբա) ճարտարապետական ընկերության հետ համատեղ։


== Պատմություն ==
Գուանչժոու հեռուստաաշտարակը կառուցվել է Guangzhou New Television Tower Group-ի կողմից։ Հեռուստաաշտարակը նախագծված է հոլանդացի ճարտարապետներ Մարկ Հեմելիի և Բարբարա Կուիտի կողմից։
2004 թվականի ապրիլ-օգոստոս ամիսներին հեռուստաաշտարակը դիտորդական աշտարակի տեղի է ունեցել Գուանչժոու շինարարական Investment & Development Co., Ltd, Guangzhou հեռուստաընկերության գովազդներում։


== Պատկերասրահ ==

		
		


=== Աշտարակի կառուցում ===

		
		
		


== Ծանոթագրություններ ==
Շմրթա

Շմրթա (այժմ կոչվում է՝ ադրբ.՝ Şıxmahmud - Շխմահմուդ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Ծանոթագրություններ ==